钦定古今图书集成/理学汇编/经籍典/第127卷 > 《明经策问》前人
## 钦定古今图书集成/理学汇编/经籍典/第127卷 > 《明经策问》前人

问：尧之文思也，命羲和四岳，敬授人时，其道巍巍矣。
舜之登庸也，则流放窜殛，考绩黜陟，熙帝载而亮天
工者二十有二人，其理昭昭矣。至禹则别九州，导九
河，分五服，建五长，辛壬癸甲，荒度土功，其勤云至矣。
夫以陶唐虞夏，皆圣人也，而劳逸斯殊，岂时不得不
然？复道有所不及，何事功元德，烦简相去之远也？愿
“闻其说。”